Futbalový klub  BCT Bratislava

			Páričkova 22,  821 08 Bratislava
			IČO: 30791341, číslo účtu: 0175888945/0900 Slovenská sporiteľňa a.s.

 

 

Váš list značky/zo dňa: 
Naša značka:     
Vybavuje:  Angermayer / O903416950 /	
                    angermayer@domus-správa.sk   

V Bratislave	05.12.2013 

Vec :    Žiadosť o prenájom pozemku

     Futbalový klub BCT Bratislava je jeden z najstarších futbalových klubov s robotníckou tradíciou na území Bratislavy. V roku 2012 sme si pripomenuli 9O. výročie nášho vzniku.
V súčasnosti sa klub nachádza v zložitej ekonomickej a existenčnej situácii, nakoľko sme klub s dlhoročnou fabrickou tradíciou, no dnes už neexistujúcou fabrikou – Bratislavská cvernová továreň. Futbalový klub bol jej neoddeliteľnou súčasťou celých 80 rokov. Po celé tie roky fabrika sponzorovala klub, ale od roku 2003, keď prešla Cvernovka konkurzom, zostali sme bez akejkoľvek pomoci a podpory. Dnes je situácia taká, že zabezpečujeme existenciu klubu z príspevkov od rodičov, z 2%  z daní fyzických osôb a občasných darov na zabezpečenie prevádzky a činnosti  futbalového klubu.

     Desaťročia sa venujeme predovšetkým výchove detí a mládeže. V súčasnosti máme v pravidelných majstrovských súťažiach 10 mládežníckych družstiev, v ktorých pravidelne športuje cca 250 chlapcov a dievčat. Od roku 2003 v skromných podmienkach úspešne realizujme projekt “ Športom proti drogám a kriminalite mládeže“. Tento projekt vytvára podmienky na prevenciu voči drogovej závislosti detí a mládeže. Pravidelným aktívnym športovaním detí a mládeže sa v našom klube a aj v reálnom živote významne napĺňa hlavný cieľ – prevencia voči drogovej závislosti a kriminalite detí a mládeže. Prioritou sa pre nás stala práca s deťmi a mládežou, predovšetkým zo sociálne slabších rodín.  

      Od roku 2003 postupne zveľaďujeme športový areál za minimálnej podpory od štátnych a samosprávnych orgánov. Všetky práce realizuje brigádnicky a svojpomocne za pomoci členov klubu a rodičov. Je však nesmierne ťažké udržať v činnosti futbalový klub, keďže nemáme usporiadaný náš vzťah k pozemkom, na ktorých prebieha celá naša činnosť.

     Celý športový areál, ktorý náš klub už dlhodobo od roku 1975  využíva pre svoju činnosť, pozostáva z niekoľkých parciel, ktoré má vo vlastníctve Magistrát hl. m. Bratislavy a niektoré má v správe MČ Bratislava - Nové Mesto. 

      FK BCT podpísal dňa 30,10,2013 s firmou EKO - podnik zmluvu č.36/OD/2013 o nájme pozemkov, podľa LV č.5522 vedenom Katastrálnym úradom v Bratislave v okrese Bratislava III, obec BA – MČ – Nové Mesto, katastrálne územie Nové Mesto :

-	parc.č.15132/  1 o výmere 1.470 m2,druh pozemku – ostatné plochy, parcela registra C
-	parc.č.15132/63 o výmere     643 m2,druh pozemku – ostatné plochy, parcela registra C      
-	parc.č.15132/64, o výmere 4.950 m2 druh pozemku – ostatné plochy, parcela registra C
-	parc,č.15132/65, o výmere 2.302 m2,druh pozemku – ostatné plochy, parcela registra C

     Nájom na 5 rokov bol realizovaný s osobitným zreteľom za  1,- € ročne. 

     Začiatkom roka 2014 bude podpísané Memorandum o vzájomnej spolupráci medzi MČ Nové Mesto a futbalovým klubom BCT Bratislava. Na základe tejto spolupráce by mal vzniknúť miestny športový klub pod názvom „  Novomestský športový klub BCT Bratislava“.

     Obraciame sa preto na Vás so žiadosťou o vypracovanie Zmluvy o nájme na uvedené pozemky  v katastrálnom území Bratislava Nové Mesto na 15 rokov, s osobitným zreteľom za 1 ,- € ročne. Zmluvu potrebujeme minimálne na 15 rokov, aby sme mohli realizovať prijatú koncepciu rozvoja mládežníckeho futbalu v podmienkach FK BCT na roky 2014 až 2026. V zmluve o nájme by sme sa zaviazali, že sa budeme vo vlastnej réžii starať o údržbu prenajatého pozemku a trvalo zabezpečíme pravidelne športovanie detí a mládeže.

     Veríme, že sa pre náš klub vytvoria také podmienky, že budeme schopní naďalej pokračovať v dlhodobej koncepčnej práci s mládežou. Sme presvedčený, že aj mesto Bratislava má záujem na tom, aby sme vytvorili stabilné podmienky na to, aby deti a mládež z Bratislavy trávili svoj voľný čas na športoviskách a nie v prostredí, kde je možné prísť  so styku s drogami a kriminalitou mládeže.

     S pozdravom 

                                                                                      Otto  K r e m m e r
                                                                             prezident FK BCT Bratislava